Esimese küsimuse osas leidis kohus, et  kuna graafiline kasutajaliides ei võimalda arvutiprogrammi reprodutseerida, vaid on ainult programmi element, mille abil kasutajad saavad programmi kasutada, ei ole liides arvutiprogrammi väljendusvorm ning seetõttu ka autoriõigusega kaitstav kui arvutiprogramm. Samas asus kohus seisukohale, et graafilisele kasutajaliidesele võib siiski autoriõiguslik kaitse laieneda kui liidest saab pidada teoseks ehk juhul, kui see on autori enda originaalse intellektuaalse loomingu tulemus. Sellisel juhul ei kaitsta  liidest kui arvutiprogrammi, vaid kui teost. Originaalsuse hindamiseks tuleb muuhulgas arvesse võtta graafilise kasutajaliidese kõikide komponentide korralduse ja konfiguratsiooni eripärad ning ei piisa ainult komponentide tehnilise funktsionaalsuse eristuvusest.